1981R0139 — ET — 14.04.2003 — 009.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:







(*) Käesolevat akti ei ole eesti keeles avaldatud.









▼B

KOMISJONI MÄÄRUS (EMÜ) nr 139/81,

16. jaanuar 1981,

millega määratletakse teatava külmutatud veise- ja vasikaliha ►M2 kaupade koondnomenklatuuri alamrubriiki 0202 30 50 ◄ arvamise tingimused







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 ( 1 ) veise- ja vasikalihaturu ühise korralduse kohta, viimati muudetud Kreeka ühinemisaktiga, ( 2 ) eriti selle artikli 11 lõiget 5, ning arvestades, et: ning arvestades, et: komisjoni määruses (EMÜ) nr 162/74, ( 3 ) viimati muudetud määrusega (EMÜ) nr 2014/75, ( 4 ) määratleti teatava külmutatud veiseja vasikaliha ühise tollitariifistiku alamrubriiki 02.01 A II a 2 dd 22 bbb arvamise tingimused; pärast nimetatud määruse vastuvõtmist on ühist tollitariifistikku muudetud; selguse huvides tuleks määruse (EMÜ) nr 162/74 sätteid kohandada; ühenduse ja mitteliikmesriikide vahelise veise- ja vasikalihakaubanduse arenedes on loodud uusi sertifikaadivorme, selleks et nimetatud kaubandust tõhustada; näib olevat kohane viia määruses (EMÜ) nr 162/74 sätestatud autentsussertifikaat vastavusse teiste veise- ja vasikalihaturu toodete sertifikaatidega; ühise tollitariifistiku alamrubriiki 02.01 A II b 4 bb 22 kuuluvad tooted on määratletud komisjoni määrusega (EMÜ) nr 586/77, ( 5 ) viimati muudetud määrusega (EMÜ) nr 882/79 ( 6 ); käesoleva määruse sätted ei mõjuta veterinaar- ja toiduaineseadusandluse raames vastuvõetud ühenduse sätteid, mille eesmärgiks on kaitsta inimeste ja loomade tervist ning ära hoida võltsimist ning pettust; käesolevas määruses sätestatud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE:







▼M2

Artikkel 1

Mitteliikmesriikide päritolu külmutatud liha arvamiseks kaupade koondnomenklatuuri alamrubriiki 0202 30 50 (õla-, kaela-, aba- ja rinnatükk) tuleb esitada autentsussertifikaat, mis vastab käesoleva määrusega kehtestatud nõuetele.

▼B

Artikkel 2

1. Autentsussertifikaat koostatakse I lisas esitatud vormis.

Vormi mõõdud on ligikaudu 210 x 297 mm. Kasutatakse valget paberit kaaluga vähemalt 40 g/m2.

2. Vormid trükitakse ja täidetakse ühes ühenduse ametlikest keeltest; vormid võib trükkida ja täita ka eksportiva riigi riigikeeles või ühes selle riigikeeltest.

3. Vormid täidetakse trükikirjas või käsitsi. Viimasel juhul kasutatakse tinti ja suurtähti.

4. Igal autentsussertifikaadil on artiklis 4 viidatud väljastava asutuse antud individuaalne seerianumber.

Artikkel 3

Sertifikaat esitatakse koos asjaomase tootega importiva liikmesriigi tollile kolme kuu jooksul alates selle väljastamise kuupäevast.

Artikkel 4

1. Autentsussertifikaat kehtib vaid juhul, kui see on nõuetekohaselt täidetud ja kui selle on kooskõlas I lisas märgitud juhendiga kinnitanud väljaandnud asutus, kes on nimetatud II lisas esitatud nimekirjas.

2. Autentsussertifikaat loetakse nõuetekohaselt kinnitatuks, kui selles on märgitud väljastamise aeg ja koht ning kui sellel on väljaandnud asutuse tempel ja selle allkirjastamiseks volitatud isiku(te) allkiri.

Templit võib asendada trükitud pitser.

Artikkel 5

1. II lisas esitatud nimekirjas olev väljaandev asutus peab:

a) olema eksportiva riigi poolt sellisena tunnustatud;

b) kohustuma kontrollima autentsussertifikaatidele märgitud andmeid;

c) kohustuma nõudmise korral väljastama komisjonile ja liikmesriikidele mis tahes teavet, mis võimaldab hinnata autentsussertifikaatidele märgitud andmeid.

▼M6

2. Komisjon võib kõnealust loetelu kohandada, kui väljaandvat asutust enam ei tunnustata, kui kõnealune asutus ei täida talle pandud kohustusi või kui määratakse uus väljaandev asutus.

▼B

Artikkel 6

Määrus (EMÜ) nr 162/74 tunnistatakse käesolevaga kehtetuks.

Sertifikaadid, mis on väljastatud kooskõlas määrusega (EMÜ) nr 162/74, kehtivad 30. juunini 1981.

Artikkel 7

Käesolev määrus jõustub viieteistkümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.









I LISA

Mõisted

Kasutatakse järgmisi mõisteid:

1. Õla-, kaela- ja abatükk esiveerandiku selgmine osa, sealhulgas õla ülaosa, mis on saadud vähemalt nelja ja kõige rohkem 10 ribiga esiveerandikust selle lõikamisel mööda sirgjoont, mis kulgeb läbi esimese ribi ja esimese rinnakulüli ühenduskoha kuni vahelihase peegelpunktini 10. ribil.

2. Rinnatükk esiveerandiku alumine osa, mis koosneb rinnaku tagumisest servast ja rinnaku lamedast osast.

▼M9









II LISA







Eksportivates riikides autentsussertifikaatide väljastamiseks volitatud asutuste loetelu Kolmas riik Asutus Nimetus Aadress Argentina Secretaría de Agricultura, Ganadería, Pesca y Alimentos (SAGPyA), Coordinación de Mercados Ganaderos Paseo Colón 922, 1er PisoOficina 146(C 1063 ACW) Buenos AiresArgentina Austraalia Department of Agriculture, Fisheries and Forestry – Australia PO Box 858 Canberra, ACT 2601 Botswana Ministry of Agriculture, Department of Animal Health and Production Principal Veterinary Office (Abattoir) Private Bag 12 Lobatse Uus-Meremaa New Zealand Meat Board PO Box 121 Wellington Svaasimaa Ministry of Agriculture PO Box 162 Mbabane Uruguay Instituto Nacional de Carnes (INAC) Rincón 459 Montevideo Lõuna-Aafrika South African Livestock and Meat Industries Control Board Hamilton and Vermeulen Streets Pretoria Zimbabwe Ministry of Agriculture Department of Veterinary Services PO Box 8012CausewayHarareZimbabwe Namiibia Ministry of Agriculture, Water and Rural Development Directorate of Veterinary Services Private Bag 12002AuspanplatzWindhoek 9000Namiibia